Sirdaryoda yuz bergan YTHda 2 kishi jarohatlandi. Ulardan biri yosh bola

Sirdaryo viloyatining Guliston tumanida 14-noyabr kuni “Zarbdor” MFYda yashovchi M.N. o‘zining Nexia rusumli avtomashinasini “Zarbdor” MFYda haydab ketayotib qarama-qarshi yo‘nalishga chiqib, qarshisidan kelayotgan S.M. boshqaruvidagi “VAZ-2107” rusumli avtomashinasi bilan to‘qnashuv sodir etgan, deb xabar berdi IIV Jamoatchilik va ommaviy axborot vositalari bilan aloqalar boshqarmasi.

Natijada “VAZ-2107” avtomashinasi haydovchisi S.M., Nexia avtomashinasi haydovchisi M.N. va uning yo‘lovchisi 9-sonli o‘rta maktabning 4-sinf o‘quvchisi S.M.lar tan jarohati olib, kasalxonaga yotqizilgan.
Holat yuzasidan dastlabki tergovoldi harakatlari olib borilmoqda.